इसके बाद 1971 के भारत-पाकिस्तान के युद्ध के दौरान भी इसराइल भारत की मदद के लिए सामने आया था. श्रीनाथ राघवन की किताब '1971' में तत्कालीन प्रधानमंत्री इंदिरा गांधी के सलाहकारों के हवाले कहा गया है, "इसराइल उस वक्त हथियार देने की स्थिति में नहीं था लेकिन तब इसराइल की प्रधानमंत्री गोल्डा मायर ने भारत को हथियारों का जहाज़ भेजा था. बदले में गोल्डा मायर भारत के साथ राजनीतिक रिश्ता चाहती थीं."